《酬刘和叔》
宋代·张埴

儿时说伯亦吾羞，章甫何如不世谋。
延伫群龙开日月，可堪两鸟聒春秋。
十年谩说江湖尔，末路唯求饱暖休。
心事黄花同□皦，保当篱下话从头。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。